Kan 'n vloek ook 'n seëning wees? | Landbou
Kan 'n vloek ook 'n seëning wees?
Mnr. Chris Burgess. Foto: Liza Bohlmann
Kan 'n vloek terselfdertyd 'n seëning wees? Dít is die tipe diep, filosofiese gesprek wat 'n mens tot elke prys op 'n Vrydagaand ná 'n lang, uitmergelende week wil vermy.
Dit begin onskuldig genoeg. Op die jaarlikse Boer van die Jaar-geleentheid van Landbouskrywers SA loop ek sommer met die intrapslag die Jordaans van die Oos-Kaap raak. Hul Spekboomberg-boerdery by Cradock verteenwoordig vanjaar my grootwordprovinsie in die kompetisie.
'n Gedugte familieboerdery waar die drie seuns, Ginkel, Andrew en Wilhelm, saam met pa Andrew sr. 'n voorslag- melk-, skaap- en besproeiingsboerdery by Cradock bestuur. Benewens die boerdery is dit altyd lekker om mense uit my grootwordwêreld te sien.